Ағиҙел (хоккей клубы)

«Ағиҙел» ҡатын-ҡыҙҙар хоккей клубы — Өфө ҡалаһының шайбалы хоккей командаһы. Клуб Башҡортостандың төп йылғаһы булған Ағиҙел исеме менән аталған. Ул 2010 йылда ойошторола. Биш тапҡыр ҠҠХЛ кубогын еңә һәм алты тапҡыр Рәсәй чемпионы була. Рәсәй чемпионатының биш бронза миҙалын һәм Ҡатын-ҡыҙҙар хоккей лигаһының өс көмөш миҙалын еңеүсе.

 Тарихы 
Команда 2010 йылда «Рәсәйҙә ҡатын-ҡыҙҙар араһында хоккейҙы үҫтереү» программаһы сиктәрендә барлыҡҡа килә. Башҡортостан республикаһының төп һыу артерияһы — Ағиҙел йылғаһы исеме менән аталған. Мортаза Рәхимов һәм Рәсәй хоккей федерацияһы президенты Владислав Третьяк араһында һөйләшеүҙәр һөҙөмтәһендә 2010 Йылдың 31 авгусында команда булдырыу тураһында приказ ҡабул ителә, ә шул йылдың сентябрь айында команда йыйыла. 23 сентябрҙә «Ағиҙел» командаһы Рәсәй чемпионатында ҡатнаша башлай.

Тәүге состав тулыһынса элек туп менән хоккей уйнаған спортсмендар менән йыйылған була. Тәүге миҙгелдә «Ағиҙел» бөтә уйындарында еңелә, бер мәрәй ҙә йыймай һәм Рәсәй чемпионатында һуңғы урынға төшә. 2011/2012 йылдар миҙгеле алдынан составтың яртыһы яңыртыла. Шул миҙгелдә «Ағиҙел» бронза миҙалдарын еңә. Артабан команда 2012/2013, 2013/2014 һәм 2014/2015 йылдар миҙгелдәрендә бронза миҙалын тағы ла еңә.

 ҠҠХЛ 

«Ағиҙел» Ҡатын-ҡыҙҙар хоккей лигаһына 2015 йылда күскән ете командаларҙың береһе була. Яңы лигала сығыш яһауын «Ағиҙел» яҡшы башлай. 22 декабрҙә команданың баш тренеры Владимир Малмыгин эшенән китергә була. 2016 йылдың 11 ғинуарына тиклем Сергей Трудаков команданың ваҡытлыса баш тренеры була. 11 ғинуарҙа «Салауат Юлаев» хоккей клубының элекке хоккейсыһы Денис Афиногенов команданы етәкләйДенис Афиногенов «Ағиҙелде» етәкләне!. Шул миҙгелдә команда үҙ тарихында дүрт миҙгел дауамында бронза отҡас, тәүгегә көмөш миҙалдарын еңә. Киләһе йылда команда шул уҡ күрһәткесте яңынан ҡабатлай.

2017/2018 йылдар миҙгеленең тәүге уйынында «Ағиҙел» Салауат Юлаев исемендәге спорт һарайында 3 350 тамашасы йыя һәм лиганың был күрһәткесе буйынса үткән рекордын ике меңгә уҙаТриумф при переполненных трибунах! . Өфө хоккейсылары тәүге тапҡыр даими миҙгелде беренсе урында тамамлай. Артабан плей-оффтың ярымфиналында «СКИФ» (2-0) һәм финалда «Торнадо» (3-0) хоккей клубтарын ота һәм беренсегә ҠҠХЛ чемпионы исемен яулай.

2018/2019 йылдар миҙгелендә «Ағиҙел» тағы ла даими миҙгелдә беренсе була. ҠҠХЛ ярымфиналында «СКИФ» командаһын ота (2-1), ә финалда Санкт-Петербургтан «Динамо» клубынан көслөрәк була (3-0). Шулай итеп, Өфө ҡыҙҙары икенсе йыл рәттән ҠҠХЛ чемпиондары була. 2019/2020 йылдар миҙгелендә «Ағиҙел» өсөнчө йыл рәттән даими миҙгелдә беренсе урынды яулай. ҠҠХЛ плей-офф ярымфиналында Красноярскиҙан «Бирюса» хоккей клубын серияла 2-0 иҫәбе менән ота. Финалда иһә Ҡытайҙан «КРС Ванке Рэйз» хоккей клубына отола, өсөнсөгә ҠҠХЛ көмөш һәм Рәсәй чемпионатының алтын миҙалдарын яулай. 2020/21 йылдар миҙгеленең даими чемпионатында «Ағиҙел» икенсе урын яулай, ярымфиналда «СКИФ» командаһын ота (2-1), ә финал серияһы 2021 йылдың сентябрендә үтә. Шунда Өфө ҡыҙҙары «КРС Ванке Рэйз» клубын серияла 2-1 иҫәбе менән отоп өсөнсө тапҡыр ҠҠХЛ чемпионы исемен яулай.

2021/22 йылдар миҙгелендә Өфө клубы даими чемпионатты өсөнсө урында тамамлай. «Ағиҙел» ҠҠХЛ кубогының сирекфиналында Санкт-Петербургтан «Динамо-Нева» командаһына серияла 1-2 иҫәбе менән еңелә һәм 2011 йылдан тәүгегә миҙалдарһыҙ ҡала. Шул һөҙөмтә өсөн команданың баш тренеры Денис Афиногенов һәм спорт директоры Александр Семак менән хушлашалар. Яңы тренер итеп Валерий Дәүләтшин тәғәйенләнә. 2022/23 йылдар миҙгелендә «Ағиҙел» дүртенсе тапҡыр даими чемпионатта беренсе урынды яулай, плей-оффта бер-бер артлы «7.62» (2-0), «Торпедо» (2-1) һәм «Динамо-Нева» (3-2) командаларын отоп дүртенсегә ҠҠХЛ чемпионы исемен яулай. 2023/24 йылдар миҙгеленең даими беренселегендә Өфө ҡыҙҙары тағы ла беренсе урынға менәләр, ҠҠХЛ тарихында 100 артыҡ мәрәй йыйған тәүге клуб була. Плей-оффтың сирекфиналында СӨЙК командаһын үтәләр (3-0), ә ярымфиналда буласаҡ чемпионға «Динамо-Нева» хоккейсыларына еңеләләр һәм беренсегә ҠҠХЛ бронза миҙалдарын яулайҙар.

2024/25 йылдар миҙгелендә «Ағиҙел» алтынсы тапҡыр даими чемпионатта беренсе урынды яулай, регламент буйынса Өфө хоккейсылары ҠҠХЛ кубогының ярымфиналына тура үтәләр. Бер-бер артлы «Бирюса» (4-3) һәм «Динамо-Нева» (4-0) клубтарын еңә һәм бишенсе тапҡыр ҠҠХЛ чемпионы титулын яулай. 

 Стадион 


«Салауат Юлаев» спорт һарайы Өфө ҡалаһында, Зорге урамында 41 адресы буйынса урынлашкан. «Салауат Юлаев» спорт һарайы беренсе тамашасыларҙы 1967 йылдың 28 ноябрҙә аренаны асыу матчы Салауат Юлаев менән Торпедо-Усть-Каменогорск командалары осрошҡанда ҡабул итә. (3 501 урын)

 Команданың ҡаҙаныштары 
 Файл:Gold medal icon.svg Ҡатын-ҡыҙҙар хоккей лигаһының чемпионы (2017/18, 2018/19, 2020/21, 2022/23, 2024/25).
 Файл:Gold medal icon.svg Шайбалы хоккей буйынса Рәсәй чемпионы (2017/18, 2018/19, 2019/20, 2020/21, 2022/23, 2024/25).
 Файл:Gold medal icon.svg ҠҠХЛ даими чемпионатының еңеүсеһе (2017/18, 2018/19, 2019/20, 2022/23, 2023/24, 2024/25).
 Файл:Gold medal icon.svg «EURO WOMEN'S HOCKEY CHALLENGE - 2017» турнирында беренсе урын (2017)
 Файл:Gold medal icon.svg «Ағиҙел» кубогы (2015, 2016)
 Файл:Gold medal icon.svg Ҡатын-ҡыҙҙарға ҡарата көсләтеүҙе бөтөрөү өсөн көрәшеү халыҡ-ара көнөнә бағышланған турнирҙа беренсе урын (2011)
 Файл:Gold medal icon.svg ҠҠХЛ асыҡ кубогын еңеүсе (2019)
 Файл:Silver medal icon.svg Ҡатын-ҡыҙҙар хоккей лигаһы көмөш миҙалсыһы (2015/16, 2016/17, 2019/20)
 Файл:Silver medal icon.svg Шайбалы хоккей буйынса Рәсәй ҡатын-ҡыҙ чемпионатының көмөш миҙалһысы – 2015/16, 2016/17
 Файл:Silver medal icon.svg Czech Womens Cup турнирында икенсе урын (2011, 2013)
 Файл:Bronze medal icon.svg Ҡатын-ҡыҙҙар хоккей лигаһы бронза миҙалсыһы (2023/24) 
 Файл: Bronze medal icon.svg Шайбалы хоккей буйынса Рәсәй ҡатын-ҡыҙ чемпионатының бронза миҙалын алыусы (2011/2012, 2012/2013, 2013/2014, 2014/2015, 2023/24).
 Файл: Bronze medal icon.svg Ҡытайҙа миҙгел алдынан үткән турнирҙа бронза миҙалын алыусы (2019)
 Шәхси еңеүҙәр 
 ҠҠХЛ миҙгеленең иң яҡшы тренеры — Денис Афиногенов (2017/18Денис Афиногенов – лучший тренер ЖХЛ сезона 2017-2018, 2020/21), Валерий Дәүләтшин (2022/23Сосина − MVP плей-офф ЖХЛ, Давлетшин − лучший тренер чемпионата, 2024/25В Москве состоялась церемония закрытия сезона ЖХЛ 2024/25)
 ҠҠХЛ миҙгеленең иң яҡшы уйынсыһы — Ольга Сосина (2017/18Ольга Сосина - лучший игрок ЖХЛ ), Анна Пругова (2018/19Анна Пругова – Лучший игрок ЖХЛ 2018/2019, 2022/23Анна Пругова – лучшая хоккеистка сезона 2022/2023), Мария Баталова (2024/25).
 ҠҠХЛ миҙгеленең иң яҡшы ҡапҡасыһы — Анна Пругова (2019/20Анна Пругова — лучший вратарь сезона, 2022/23).
 ҠҠХЛ миҙгеленең иң яҡшы һаҡсыһы — Мария Баталова (2019/20Мария Баталова - ҠҠХЛ миҙгеленең иң яҡшы һаҡсыһы тип танылды, 2022/23, 2023/24, 2024/25), Анна Шибанова (2020/21)
 ҠҠХЛ плей-офф уйындарының иң ҡиммәтле уйынсыһы — Ольга Сосина (2021, 2023), Виктория Кулишова (2024/25)
 ҠҠХЛ даими миҙгеленең иң яҡшы бомбардиры — Ольга Сосина (2015/16, 2022/23)
 ҠҠХЛ даими миҙгеленең иң мәргән уйынсыһы — Елизавета Роднова (2022/23)

 Статистика 
+ «Ағиҙел» шайбалы хоккей буйынса Рәсәй ҡатын-ҡыҙҙар чемпионатындаМиҙгелУрынУЕЕОЕББООООШИШҮМ2010/1163000000302228802011/12301302001595114432012/134830100116182107932013/14403220006215751002014/153218220191179563Бөтәһе 18093540276631679299
+ «Ағиҙел» Ҡатын-ҡыҙҙар хоккей лигаһындаМиҙгелУрынУЕЕОЕББООООШИШҮМ2015/1624161111411761542016/1736242211618480822017/1824183010210539612018/1936261102616461842019/202822100059533682020/2128190101712747602021/2236242112617160812022/2332242121213654812023/24423300306184681022024/2542310121715567672025/26 3322200271406050Бөтәһе3612591481111581578630790
Иҫкәрмә: У — уйындар, Е — төп ваҡытта еңеү, ЕО — овертаймда еңеү, ЕБ —буллитта еңеү, ОО — овертаймда отолош, БО — буллитта отолош, О — төп ваҡытта отолош, ШИ — шайба индергән, ШҮ — шайба үткәргән, М — мәрәйҙәр.

 2017/2018
 Ярымфинал: «Ағиҙел» — «СКИФ» 2-0 (6:4, 6:1)
 Финал: «Ағиҙел» — «Торнадо» 3-0 (2:0, 3:2, 4:1)
 2018/2019
 Ярымфинал: «Ағиҙел» — «СКИФ» 2-1 (1:2, 4:2, 4:3 ө.в.)
 Финал: «Ағиҙел» — «Динамо» 3-0 (4:1, 2:1, 4:1)
 2019/2020
 Ярымфинал: «Ағиҙел» — «Бирюса» 2-0 (4:1, 3:0)
 Финал: «Ағиҙел» — «КРС Ванке Рэйз» 0-3 (1:3, 2:3, 2:4)
 2020/2021
 Ярымфинал: «Ағиҙел» — «СКИФ» 2-1 (2:3 Б, 2:1 Б, 3:2 Б)
 Финал: «Ағиҙел» — «КРС Ванке Рэйз» 2-1 (5:2, 1:4, 3:2 Б)
 2021/2022
 Сирекфинал: «Ағиҙел» — «Динамо-Нева» 1-2 (3:0, 0:2, 3:4 Б)

 2022/2023
 Сирекфинал: «Ағиҙел» — «МСМО 7.62» 2-0 (2:0, 4:2)
 Ярымфинал: «Ағиҙел» — «Торпедо» 2-1 (3:2, 0:1, 1:0)
 Финал: «Ағиҙел» — «Динамо-Нева» 3-2 (4:0, 1:2 ө.в., 3:2, 2:3 Б, 3:2)
 2023/2024
 Сирекфинал: «Ағиҙел» — СӨЙК 3-0 (5:1, 10:0, 10:1)
 Ярымфинал: «Ағиҙел» — «Динамо-Нева» 1-3 (3:4, 3:4 Б, 4:2, 2:3 Б)
 2024/2025
 Ярымфинал: «Ағиҙел» — «Бирюса» 4-3 (1:2, 4:3, 2:3, 2:1, 1:2, 2:1 ө.в., 4:1)
 Финал: «Ағиҙел» — «Динамо-Нева» 4-0 (5:0, 7:5, 7:4, 5:2)
 2025/2026
 Ярымфинал:

 Баш тренерҙар 
«Ағиҙел» командаһының бөтә тренерҙары:
 Малмыгин Владимир Александрович (2010 — 2015)
 Трудаков Сергей Николаевич (22 декабрь 2015 — 11 ғинуар 2016)
 Афиногенов Денис Александрович (2016 — 30 апрель 2022)
 Дәүләтшин Валерий Рафикович (25 июнь 2022Валерий Давлетшин возглавил «Агидель» — ә.в.)

 Составы 
<big>Ҡапҡасылар#ИлУйынсыТыуған йылТыуған урыны1Валерия Тараканова20 июнь 1998Заволжье, Рәсәй30Ева Губарева30 апрель 2002Һамар, Рәсәй50Әминә Васильева5 сентябрь 2010Стәрлетамаҡ, Рәсәй

<big>Һаҡсылар#ИлУйынсыТыуған йылТыуған урыны2Мария Баталова3 май 1996Междуречье, Рәсәй12Мария Печникова 8 июнь 1992Ижевск, Рәсәй15Ангелина Махмутова2 август 2004Силәбе, Рәсәй19Анна Свиридова20 октябрь 2004Воскресенск, Рәсәй70Анна Шибанова 10 ноябрь 1994Омск, Рәсәй91Анна Чазова12 февраль 2009Ижевск, Рәсәй96Александра Козырь9 октябрь 2007Белгород, Рәсәй

<big>Һөжүмселәр#ИлУйынсыТыуған йылТыуған урыны10Камилла Ғәлиханова22 ноябрь 2006Өфө, Рәсәй13Ксения Тюрина28 декабрь 2004Серов, Рәсәй16Әминә Хизбуллина28 июнь 2009Өфө, Рәсәй18Ольга Сосина19 декабрь 1972Әлмәт, Рәсәй24Екатерина Әбделмәнова25 ноябрь 2008Салауат, Рәсәй27Вероника Коржакова9 июнь 2003Силәбе, Рәсәй45Кристина Банникова31 ғинуар 2005Түбәнге Новгород, Рәсәй71Елизавета Дубей11 февраль 2007Красновишерск, Рәсәй87Полина Лучникова30 ғинуар 2002Серов, Рәсәй93Елизавета Роднова12 июль 1999Силәбе, Рәсәй97Александра Нестерова28 июль 2005Благовещен, Рәсәй

 Капитандар 
«Ағиҙел» командаһының ҠҠХЛ-да бөтә капитандары:
 Эмма Ганеева (2010—2011)
 Юлия Карпова (2011—2013)
 Екатерина Пашкевич (2013—2014)
 Татьяна Шибанова (2014—2015)
 Анна Шибанова (2015—2016)
 Екатерина Смоленцева (2016—2017)
 Екатерина Лебедева (2017—2020)
 Мария Печникова (2020—ә.в.)

 Ҡыҙыҡлы мәғлүмәт 
 Бер гол да үткәрмәйенсә иң ҙур айырма менән еңеү: 15:0 «Ледяные Крылья» Ярославль (2021/22). 
 Иң ҙур айырма менән еңеү: 18:1 «Ледяные Крылья» Ярославль (2021/22).
 Еңеү килтергән иң һөҙөмтәле уйын:  18:1 «Ледяные Крылья» Ярославль (2021/22).
 Еңелеү килтергән иң һөҙөмтәле уйын:  0:26 «СКИФ» Түбәнге Новгород (2010/11).
 Иң ҙур айырма менән еңелеү: 0:26 «СКИФ» Түбәнге Новгород (2010/11).
 Бер гол да керетмәйенсә иң ҙур айырма менән еңелеү: 0:26 «СКИФ» Түбәнге Новгород (2010/11).
 Иң оҙон еңеүҙәр серияһы: 17. Иң оҙон еңелеүҙәр серияһы: 33
 Уйынсылар рекордтары 
2026 йылдың 1 февраленә ҡарата
 Иң куп уйын үткәргән уйынсылар — Анна Шибанова (554) һәм Элина Митрофанова (471)Ҙур юбилейҙар.
 Иң күп мәрәй йыйған уйынсы — Ольга Сосина (648)Клуб рекордтары.
 Иң куп гол индергән уйынсы — Ольга Сосина (256).

 Шулай уҡ ҡарағыҙ 

 Салауат Юлаев
 Торос
 Толпар
 Батыр
 Горняк

 Иҫкәрмәләр 

 Һылтанмалар 
 Рәсми сайт
 Ҡатын-ҡыҙҙар хоккей лигаһы сайтында клуб бите
 EliteProspects сайтында клуб бите

Категория:Алфавит буйынса хоккей клубтары
Категория:2010 йылда нигеҙләнгән хоккей клубтары
Категория:Рәсәй хоккей клубтары
Категория:Ҡатын-ҡыҙҙар хоккей клубтары
Категория:Өфө спорт клубтары
Категория:Башҡортостанда хоккей клубтары
Категория:Ағиҙел (хоккей клубы)
Категория:Рәсәй ҡатын-ҡыҙҙар хоккей клубтары
Категория:ҠҠХЛ клубтары